Ministru kabineta rīkojuma projekta

**„Par valsts nekustamo īpašumu pārdošanu”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ievērojot Publiskas personas mantas atsavināšanas likumā ietverto tiesisko regulējumu, atļaut valsts akciju sabiedrībai „Valsts nekustamie īpašumi” pārdot izsolē valsts nekustamos īpašumus, kas nav nepieciešami publisku personu funkciju nodrošināšanai saskaņā ar Valsts pārvaldes iekārtas likumu:  - nekustamo īpašumu – Katoļu ielā 10, Jēkabpilī, kas ierakstīts zemesgrāmatā uz valsts vārda Finanšu ministrijas personā;  - nekustamo īpašumu – Pīlādžu ielā 4, Daugavpilī, kas ierakstīts zemesgrāmatā uz valsts vārda Finanšu ministrijas personā;  - nekustamo īpašumu – Flotes ielā 13 k-4, Rīgā, kas ierakstīts zemesgrāmatā uz valsts vārda Iekšlietu ministrijas personā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk -Atsavināšanas likums) 4.panta pirmā un otrā daļa, 5.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts paredz atļaut valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē šādus valsts nekustamos īpašumus:  **1.** **Nekustamo īpašumu** (nekustamā īpašuma kadastra Nr. 56010024114) – zemes vienību 0,0506 haplatībā (zemes vienības kadastra apzīmējums 56010024114) un būvi (būves kadastra apzīmējums 56010024114002) –  **Katoļu ielā 10, Jēkabpilī** (turpmāk – nekustamais īpašums), kas ierakstīts zemesgrāmatā uz valsts vārda Finanšu ministrijas personā.  Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Jēkabpils pilsētas zemesgrāmatas nodalījumā Nr.100000541966, lēmuma datums: 27.02.2015.(uz zemi) un 16.10.2017.(uz būvi).  Nekustamā īpašuma sastāvā ietilpst:  1) zemes vienība (zemes vienības kadastra apzīmējums 56010024114) 0,0506 haplatībā, lietošanas mērķis: 1001 – rūpnieciskās ražošanas uzņēmumu apbūve un tās kadastrālā vērtība uz 2017.gada 1.janvāri noteikta 1131 *euro*.Nekustamajam īpašumam noteikts apgrūtinājums: 7312050201 – ekspluatācijas aizsargjoslas teritorija gar elektrisko tīklu kabeļu līniju; 7314010202 – valsts nozīmes arheoloģiskā pieminekļa teritorija un objekti;  2) būve (būves kadastra apzīmējums 56010024114002) – *garāža* ar kopējo platību 96,60 m2, galvenais lietošanas veids: 1242 – garāžu ēkas un tās kadastrālā vērtība uz 2017.gada 2.augustu noteikta 2921 *euro*.  Būve - garāža (kadastra apzīmējums 5601 002 4114 002)  kā bezīpašnieka manta 11.05.2017.pārņemta Finanšu ministrijas valdījumā un VNĪ pārvaldīšanā no Valsts ieņēmumu dienesta, pamatojoties uz Rīgas pilsētas Vidzemes priekšpilsētas tiesas 22.02.2017.spriedumu civillietā Nr.C580216/24, lieta Nr.C-1948-17/24.  Nekustamais īpašums Katoļu ielā 10, Jēkabpilī nav iznomāts.  Saskaņā ar VNĪ rīcībā esošajiem nekustamā īpašuma Katoļu ielā 10, Jēkabpilī, rentabilitātes rādītājiem, nekustamā īpašuma pārvaldīšana no 2015.gada februāra līdz 2017.gada 31. oktobrim VNĪ ir nesusi zaudējumus 1580 *euro* apmērā.  Nekustamā īpašuma atsavināšanu ierosina Finanšu ministrija.  VNĪ Īpašumu izvērtēšanas komisija 2017.gada 22.jūnijā (prot.Nr.IZKP-17/26, 16.punkts) ir pieņēmusi lēmumu –noteiktā kārtībā sagatavot un virzīt izskatīšanai attiecīgu Ministru kabineta rīkojuma projektu par nekustamā īpašuma  (kadastra Nr. 56010024114) Katoļu ielā 10, Jēkabpilī, atsavināšanu.  VNĪ ir paziņojusi Valsts kultūras pieminekļu aizsardzības inspekcijai par nodomu atsavināt nekustamo īpašumu (kadastra Nr. 56010024114) Katoļu ielā 10, Jēkabpilī, kā arī lūgusi inspekciju sniegt  norādījumus par šā valsts nozīmes arheoloģiskā pieminekļa teritorijas un objekta izmantošanu un saglabāšanu, ja tādi nepieciešami saskaņā ar spēkā esošajiem normatīvajiem aktiem.  Ar 2017.gada 28.novembra vēstuli Nr.04-09/6337 Valsts kultūras pieminekļu aizsardzības inspekcija norādījusi, ka saskaņā ar likuma „Par kultūras pieminekļu aizsardzību” 8. panta pirmo daļu, valstij ir pirmpirkuma tiesības, ja īpašnieks atsavina valsts nozīmes kultūras pieminekli. Ievērojot to, ka nekustamais īpašums Katoļu ielā 10, Jēkabpilī, atrodas valsts nozīmes pilsētbūvniecības pieminekļa “Jēkabpils pilsētas vēsturiskais centrs” (valsts aizsardzības Nr. 7432) teritorijā, bet tas nav iekļauts valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis, valstij nav pirmpirkuma tiesības uz nekustamo īpašumu Katoļu ielā 10, Jēkabpilī (kadastra Nr. 5601 002 4114). Papildus vērsta uzmanību, ka nākamajam nekustamā īpašuma īpašniekam ir saistoši tiesību akti, kas regulē augstākminētā kultūras pieminekļa aizsardzību.  Saskaņā ar Atsavināšanas likumā 11.pantā noteikto sludinājumi par publiskas personas nekustamā īpašuma izsoli publicējami laikrakstā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu mājaslapā internetā, VNĪ mājaslapā ievieto arī pārdodamā valsts nekustamā īpašuma izsoles noteikumus. Izsoles noteikumos tiks iekļauti nosacījumi, ka nākamajam nekustamā īpašuma īpašniekam ir saistoši tiesību akti, kas regulē augstākminētā kultūras pieminekļa aizsardzību.  2. **Nekustamo īpašumu** (nekustamā īpašuma kadastra Nr. 05000182813) - zemes vienību 490 m2 platībā (zemes vienības kadastra apzīmējums 05000182813) **Pīlādžu ielā 4, Daugavpilī** (turpmāk – nekustamais īpašums), kas ierakstīts zemesgrāmatā uz valsts vārda Finanšu ministrijas personā.  Īpašuma tiesības uz nekustamo īpašumu ir nostiprinātas Latvijas valstij Finanšu ministrijas personā Daugavpils pilsētas zemesgrāmatas nodalījumā Nr.100000570310, lēmuma datums: 29.08.2017.  Nekustamā īpašuma sastāvā ietilpst neapbūvēta zemes vienība (zemes vienības kadastra apzīmējums 05000182813) 490 m2 platībā, lietošanas mērķis: 0601 – individuālo dzīvojamo māju apbūve un tās kadastrālā vērtība uz 2017.gada 26.jūniju noteikta 1192 *euro*.  Saskaņā ar informāciju no Nekustamā īpašuma valsts kadastra informācijas sistēmas nekustamajam īpašumam noteikti apgrūtinājumi: 7316120300 – pierobeža; 7312050201 – ekspluatācijas aizsargjoslas teritorija gar elektrisko tīklu kabeļu līniju; 7311020400 – applūstošā (10% applūduma varbūtība) teritorija.  Atbilstoši Daugavpils pilsētas domes 2009.gada 12.februāra saistošo noteikumu Nr.5 "Daugavpils pilsētas teritorijas plānojuma grafiskā daļa un teritorijas izmantošanas un apbūves noteikumi 2006.-2018. gadam" 6.2.3.2.apakšpunktam, zemes vienība ar kadastra apzīmējumu 05000182813, 490 m2 platībā ir uzskatama par starpgabalu šo noteikumu un Publiskas personas mantas atsavināšanas likuma 1.panta 11.punkta izpratnē.  Zemes vienībai ir reģistrēti šādi pierobežnieki: 1. zemes vienība, kadastra apzīmējums 05000182814 ( Pīlādžu iela 4A, Daugavpils), platība 0,1050 ha, NĪLM- „Individuālo dzīvojamo māju apbūve”, īpašnieks: privātpersona;  2. zemes vienība, kadastra apzīmējums 05000182812 (Pīlādžu iela 6, Daugavpils), platība 0,1531 ha, NĪLM- „Individuālo dzīvojamo māju apbūve”, īpašniece: privātpersona.  3. zemes vienība, kadastra apzīmējums 05000182819, platība 0.1498 ha, NĪLM- „Zeme dzelzceļa infrastruktūras zemes nodalījuma joslā un ceļu zemes nodalījuma joslā”, tiesiskais valdītājs: Daugavpils pilsētas pašvaldība.  Piekļuve zemesgabalam ir nodrošināta.  Nekustamais īpašums nav iznomāts.  Saskaņā ar VNĪ rīcībā esošajiem nekustamā īpašuma Pīlādžu ielā 4, Daugavpilī, rentabilitātes rādītājiem, nekustamā īpašuma pārvaldīšana no 2015.gada janvāra līdz 2017.gada 31. oktobrim VNĪ ir nesusi zaudējumus 367 *euro* apmērā.  Ņemot vērā zemes lietošanas mērķi – individuālo dzīvojamo māju apbūve un tā  atrašanās vietu Daugavpils pilsētas nomalē, kā optimālākais nekustamā īpašuma izmantošanas veids ir tā atsavināšana.  Nekustamā īpašuma atsavināšanu ierosina Finanšu ministrija.  VNĪ Īpašumu izvērtēšanas komisija 2017.gada 12.oktobrī (prot.Nr.IZKP-17/41, 8.punkts) ir pieņēmusi lēmumu – noteiktā kārtība sagatavot un virzīt izskatīšanai Ministru kabineta rīkojuma projektu par nekustamā īpašuma  (kadastra Nr. 05000182813) Pīlādžu ielā 4, Daugavpilī, atsavināšanu.  Ņemot vērā, ka uz nekustamo īpašumu noteiktajām personām ir pirmpirkuma tiesības, līdz ar to, ievērojot Atsavināšanas likuma 11.panta trešo daļu un 14.panta otro daļu, vienlaikus ar sludinājuma par izsoli publicēšanu zemes starpgabala pierobežniekiem tiks nosūtīts uzaicinājums iesniegt pieteikumu par pirmpirkuma tiesību izmantošanu.  Ja izsludinātajā termiņā Atsavināšanas likuma 4.panta ceturtās daļas 3.punktā minētās personas nebūs iesniegušas pieteikumu par attiecīgā nekustamā īpašuma pirkšanu vai iesniegušas atteikumu, rīkojama izsole Atsavināšanas likumā noteiktajā kārtībā.  3. **Nekustamo īpašumu** (nekustamā īpašuma kadastra Nr. 01006030027) būvi (būves kadastra apzīmējums 01001032003045) – **Flotes ielā 13 k-4, Rīgā** (turpmāk – nekustamais īpašums), kas ierakstīts zemesgrāmatā uz valsts vārda Iekšlietu ministrijas personā.  Īpašuma tiesības uz nekustamo īpašumu ir nostiprinātas Latvijas valstij Iekšlietu ministrijas personā Rīgas pilsētas zemesgrāmatas nodalījumā Nr.22789, lēmuma datums: 08.02.2000.  Nekustamā īpašuma atsavināšanu ierosina Iekšlietu ministrija.  Nekustamā īpašuma **Flotes ielā 13 k-4, Rīgā**, sastāvā ietilpst būve (būves kadastra apzīmējums 01001032003045) – *administratīvā ēka* ar kopējo platību 601,60 m2, galvenais lietošanas veids: 1220 – biroju ēkas un tās kadastrālā vērtība uz 2017.gada 1.janvāri noteikta 91804 *euro*.  Administratīvā ēka atrodas uz nekustamā īpašuma (kadastra Nr.01001032001) Flotes ielā, Rīgā, sastāvā esošās zemes vienības 39,8510 ha platībā (kadastra apzīmējums 01001032001), kura īpašnieks ir valsts Satiksmes ministrijas personā.  Zemes vienība atrodas Rīgas ostas teritorijā, uz kuras atrodas vēl citām personām piederošas būves, Satiksmes ministrija ir norādījusi, ka tā nevar pārņemt savā valdījumā ar ministrijas funkciju pildīšanu nesaistītu nekustamo īpašumu.  Pēc Iekšlietu ministrijas sniegtās informācijas, nekustamais īpašums nav iznomāts.  VNĪ Īpašumu izvērtēšanas komisija 2017.gada 25.maijā (prot.Nr.IZKP-17/22, 5.punkts) ir pieņēmusi lēmumu – noteiktā kārtība sagatavot un virzīt izskatīšanai Ministru kabineta rīkojuma projektu par nekustamā īpašuma  (kadastra Nr. 01006030027) **Flotes ielā 13 k-4, Rīgā**, atsavināšanu.  Saskaņā ar Atsavināšanas likumā 11.pantā noteikto sludinājumi par publiskas personas nekustamā īpašuma izsoli publicējami laikrakstā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu mājaslapā internetā, VNĪ mājaslapā ievieto arī pārdodamā valsts nekustamā īpašuma izsoles noteikumus.  Izsoles noteikumos tiks norādīts, ka rīkojuma projekta 1.3. apakšpunktā minētais pārdodamais nekustamais īpašums atrodas uz valsts īpašumā esošas zemes vienības, kura neietilpst pārdodamā nekustamā īpašuma sastāvā un, ka pircējs neiegūst īpašuma tiesības uz zemes vienību.  Saskaņā ar Valsts nekustamā īpašuma vienotas pārvaldīšanas un apsaimniekošanas koncepcijas (apstiprināta ar Ministru Kabineta 2006.gada 9.maija rīkojumu Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju”) apstiprinātā 2.varianta 8.punktu visā Koncepcijas ieviešanas periodā ministrijām risināt to valdījumā esošo nekustamo īpašumu struktūras optimizēšanu:  8.1. ar tiešo funkciju veikšanu nesaistītus un valsts īpašumā saglabājamus nekustamos īpašumus nodot Finanšu ministrijas valdījumā VNĪ pārvaldīšanā;  8.2. nekustamos īpašumus, kurus nav lietderīgi saglabāt valsts īpašumā, noteiktā kārtībā virzīt atsavināšanai, t.sk. pārdot izsolē, privatizēt, ieguldīt komercsabiedrībās vai nodot pašvaldību īpašumā.  Saskaņā ar VNĪ nekustamā īpašuma portfeļa attīstības stratēģijas 2016.-2025.gadam pamatprincipiem VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu. Pārējie īpašumi ir ilgtermiņā atsavināmi valstij visizdevīgākajā veidā.  Ņemot vērā, ka rīkojuma projektā minētie nekustamie īpašumi nav piemēroti VNĪ saimnieciskās darbības veikšanai, kā arī tie nav nepieciešami valsts pārvaldes funkciju nodrošināšanai saskaņā ar Valsts pārvaldes iekārtas likumu, līdz ar to tiek secināts, ka labākais nekustamo īpašumu izmantošanas veids ir to atsavināšana.  VNĪ, pamatojoties uz Ministru kabineta atļauju, rīkojuma projekta 1.punktā minētos nekustamos īpašumus pārdos izsolē saskaņā ar Atsavināšanas likumā noteikto kārtību.  Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.  Atsavinot rīkojuma projektā iekļautos nekustamos īpašumus, jāņem vērā likuma "Par zemes reformu Latvijas Republikas pilsētās" 2l.panta pirmajā daļā noteiktie ierobežojumi.  Rīkojuma projekts paredz attiecīgajiem nekustamo īpašumu valdītājiem uzdevumu nodot pircējiem nekustamos īpašumus 30 (trīsdesmit) dienu laikā no pirkuma līguma noslēgšanas dienas ar pieņemšanas - nodošanas aktu.  Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.  Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.  Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem.  Tādēļ VNĪ nekustamā īpašuma pirkuma līgumā paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.  Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projekta izstrādē ir iesaistīta Finanšu ministrija (VNĪ). |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atsavinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu.  Nekustamā īpašuma ieguvējam pēc projekta 1. punktā minētā nekustamā īpašuma iegūšanas savā īpašumā būs jārisina jautājumi, kas saistīti ar patvaļīgās būvniecības seku novēršanu vai nu ceļot prasību tiesā par īpašuma tiesību atzīšanu uz attiecīgajām būvēm vai arī tās nojaucot. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2018. gads** | | Turpmākie trīs gadi (tūkst.*euro*) | | |
| **2019.** | **2020.** | **2021.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2018.) gadu | Izmaiņas, salīdzinot ar kārtējo (2018.) gadu | Izmaiņas, salīdzinot ar kārtējo (2018.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Nav precīzi aprēķināms. | | | | |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms. | | | | |
| 1.2. valsts speciālais budžets | 0 | | | | |
| 1.3. pašvaldību budžets | 0 | | | | |
| 2. Budžeta izdevumi: | 0 | | | | |
| 2.1. valsts pamatbudžets | 0 | | | | |
| 2.2. valsts speciālais budžets | 0 | | | | |
| 2.3. pašvaldību budžets | 0 | | | | |
| 3. Finansiālā ietekme: | Nav precīzi aprēķināms. | | | | |
| 3.1. valsts pamatbudžets | Nav precīzi aprēķināms. | | | | |
| 3.2. speciālais budžets | 0 | | | | |
| 3.3. pašvaldību budžets | 0 | | | | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | | | |
| 5. Precizēta finansiālā ietekme: | X | Nav precīzi aprēķināms. | | | |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  | | | | |
| 8. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projektu valsts akciju sabiedrība „Valsts nekustamie īpašumi” īstenos par saviem līdzekļiem. Valsts akciju sabiedrība „Valsts nekustamie īpašumi” saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašumu pārdošanas vērtību, jo nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.  Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija (VNĪ), Iekšlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministre D. Reizniece – Ozola

Tupiņa 67024679

[arta.tupina@vni.lv](mailto:arta.tupina@vni.lv)